**ODSJEK ZA ODGOJITELJE**

Naziv studija: **Sveučilišni preddiplomski studij Rani i predškolski odgoj i obrazovanje**

Jednopredmetni studij.

Zvanje: sveučilišni prvostupnik / prvostupnica (baccalaureus / baccalaurea)ranog i predškolskog odgoja i obrazovanja

Opis zvanja:

Studij predškolskog odgoja osposobljava buduće odgojitelje predškolske djece za rad u: cjelodnevnim i poludnevnim standardnim predškolskim programima u predškolskim ustanovama; predškoli ( u programima pripreme za osnovnu školu); različitim odgojno-obrazovnim, kulturnim, umjetničkim, sportskim, vjerskim i drugim posebnim, kraćim i povremenim programima; programima pedagoško-psihološke naobrazbe roditelja.

POPIS KOLEGIJA:

Nalazi se na Internet stranici Sveučilišta u Zadru.

Na preddiplomski sveučilišni studij za odgojitelje mogu se upisati pristupnici koji su završili četverogodišnju srednju školu te uspješno položili razredbeni (prijamni) ispit.

Uz opći uspjeh iz prvog, drugog, trećeg i četvrtog razreda srednje škole vrednuju se i relevantni predmeti: Hrvatski jezik i književnost i Matematika

Na razredbenom ispitu polaže se uglavnom srednjoškolsko (gimnazijsko) gradivo iz Hrvatskog jezika i književnosti, Likovne kulture, Glazbene kulture.

Pismeni dio obuhvaća područja Hrvatskog jezika i književnosti, Likovne kulture, Glazbene kulture i Test kognitivnih sposobnosti.

Literatura:

Udžbenici iz hrvatskog jezika i književnosti za srednje škole;

1. Babić-Finka-Moguš: *Hrvatski pravopis*, Školska knjiga, Zagreb, 1994.;
2. E. Barić i suradnici, *Hrvatska gramatika*, Školska knjiga, Zagreb, 1995.;
3. Jadranka Damjanov, *Likovna umjetnost*, 1, 2, Školska knjiga, Zagreb, 1999.,
4. Radovan Ivančević: Likovni govor – Uvod u svijet likovnih umjetnosti, Profil, Zagreb, 2007.
5. Ljiljana Ščedrov, Nataša Perak Lovričević, Ružića Ambruš Kiš: Glazbeni  
   susreti 1. vrste (udžbenik za 1. razred gimnazije)
6. Josip Završki: Teorija glazbe, HPKZ 1995.
7. Stanko Prek: Teorija glazbe, Školska knjiga, 1979.